钦定古今图书集成/明伦汇编/官常典/第746卷 > 夏应耀
## 钦定古今图书集成/明伦汇编/官常典/第746卷 > 夏应耀

按《德安府志》：“应耀，字炳寰，应城人。弱冠补庠生。笃孝
友，事亲色养备至。父名仲瑚，戒家人勿得犯瑚字。崇
祯丙子冬，避兵于东冈嘴，有舟人逼之渡，应耀曰：‘舟
无蔽，儿媳在焉，何得同登’？已而贼至，掠之去，应耀叱
之，遂遇害。贼退，其弟登岸枕尸而哭。时应耀目巳瞑犹张视至再。”